Шандор Кепиро је као капетан мађарске окупационе жандармерије у јануару 1942. учествовао у убиствима Срба, Јевреја и Рома, за шта га је мађарски војни суд 1944. осудио на 10 година затвора због учешћа у злочину у Новом Саду (Новосадска рација). Када је Њемачка 1944. окупирала Мађарску, фашистички режим га је ослободио. По завршетку Другог свјетског рата Кепиро је побјегао у Аргентину, да би се у Мађарску поново вратио 1996. Према информацијама којима располаже ловац на нацисте Ефраим Зуроф, тужилаштво Мађарске је Кепира у одсуству поново осудило 1946. године.